بۇ جور گرگین اجتماعی-سیاسی دوروم‌دا، یهودیلر آراسیندا عیسی آدلی بیر آدام پیغمبرلیک اد‌رک، بیر سیرا ینی دینی و اتیک پرینسیپلری ایفاده اتمیش‌دیر. اوْ، قدیم یهودی دینینین بعضی موددهالارینا ینی باخیشلارلا چیخیش اتمیش‌دیر. روایتلره گؤره عیسی اؤزونو بیر مسیح کیمی تقدیم اتمیش‌دی. عیسی پیغمبرین بیزیم زمانه‌میزه گلیب چاتمایان، اینجیل آدلی ایلاهی کیتاب گتیردیی حاقیندا روایتلر اوْلسا دا، اصلینده بۇ کیتاب یالنیز شیفاهی اوْلاراق اوْنون طلبه‌لرینه (هواریلره) معلوم ایدی. چونکی بۇ گون مؤوجود اوْلان مۆختلیف اینجیل آدلی کیتابلارین عیسیدان سوْنرا یونان دیلینده یازیلمیش‌دیر. هالبوکی عیسینین یونان دیلینده دانیشا بیلمه‌سی حاقیندا هچ بیر معلومات یوخ‌دور.